Deși chiar el asigura fanii că va continua pe banca Barcelonei, în cele din urmă Xavi Hernandez s-a despărțit de Barcelona, după o discuție cu președintele Joan Laporta.
Xavi: „Vreau tot ce e mai bun pentru clubul vieții mele”
Barcelona va rămâne fără antrenor după ultimul meci din LaLiga, Xavi fiind demis de către conducerea clubului catalan.
Campioana din sezonul 2022/23 va întâlni în deplasare FC Sevilla, iar acesta va fi ultimul meci al lui Xavi pe banca echipei.
Acesta a preluat-o pe Barcelona în noiembrie 2021 și a cucerit alături de catalani un titlu și o Supercupă a Spaniei.
Xavi a scris istorie și ca jucător la Barcelona, iar antrenorul de 44 de ani și-a transmis gândurile de despărțire prin intermediul unei scrisori dedicate fanilor.
„Dragi prieteni, duminică, aventura mea pe banca Barcelonei se va sfârși. Nu e niciodată ușor să pleci de la clubul vieții tale, dar sunt foarte mândru, după doi ani și jumătate în care am fost responsabil de vestiarul echipei. A fost ca a doua familie pentru mine.
Vreau să le mulțumesc fanilor pentru susținere, pentru că au fost mereu alături de mine și pentru că mi-au arătat aceeași apreciere precum în cariera de fotbalist.
De duminică, o să fiu un nou fan în tribune, chit că o să fie acum, pe stadionul Montjuic, sau în câteva luni, pe noul Camp Nou. Pentru că înainte să fiu antrenor sau jucător, am fost un fan al Barcelonei și vreau tot ce e mai bun pentru clubul vieții mele.
Am lucrat cu un grup frumos de jucători și cu un staff de excepție. Mulțumită lor, am putut obține obiectivele propuse, culminând cu triumful din La Liga și din Supercupă. În acest sezon, lucrurile nu au mers așa cum am plănuit, dar am crescut o nouă generație de fotbaliști tineri din academie care să-i inspire pe fanii Barcelonei.
Vă mulțumesc tuturor, fanilor, jucătorilor, staff-ului, angajaților clubului, președintelui, grupului de directori, celor din media și tuturor cu care am împărtășit aceste momente din ultimele două sezoane și jumătate. Îi urez numai bine clubului pe care îl port în inima mea.” - a fost mesajul lui Xavi.
\uD83D\uDD35\uD83D\uDD34\uD83D\uDC94 Xavi’s message to Barça fans.
— Fabrizio Romano (@FabrizioRomano) May 24, 2024
“Dear friends, Sunday my stage on the bench of Barça will end. It's never easy to leave the club of your life, but I'm very proud, after two and a half years at the head of a dressing room that has been like a second family”
“I want to thank… pic.twitter.com/Bd0Y4O7EOC
Conform presei catalane, mare favorit să-l înlocuiască este Hansi Flick (59 de ani): fost antrenor la Bayern Munchen și fost selecționer al Germaniei.
Barcelona va încheia actualul sezon fără vreun trofeu: eliminată din Cupa Spaniei și Liga Campionilor, gruparea catalană va termina stagiunea din LaLiga pe locul al doilea.